प्रमोद सावंत

प्रमोद सावंत (जल्म: २४ एप्रिल १९७३) हो भारतीय राजकारणी आनी गोंयचो इकरावो आनी सध्याचो मुख्यमंत्री. सावंत गोंय विधानसभेंत सांकेलीम मतदारसंघाचें प्रतिनिधित्व करता आनी भारतीय जनता पक्षाचो वांगडी आसा.

तो वेवसायान आयुर्वेद वैद्यकर्तो. मुख्यमंत्री म्हणून सोपूत घेवचे पयलीं, बसून आशिल्ले मुख्यमंत्री मनोहर पर्रीकाराच्या मरणा उपरांत ते गोंय विधानसभेचे अध्यक्ष म्हणून काम करताले.

सुरवातीचें आनी वैयक्तीक जिवीत
सावंताचो जल्म २४ एप्रिल १९७३ दिसा पांडुरंग आनी पद्मिनी सावंत हांच्या घरा जालो. कोल्हापूर हांगाच्या गंगा एज्युकेशन सोसायटीच्या आयुर्वेदीक वैजकी म्हाविद्यालयांतल्यान आयुर्वेद, वैजकी आनी शस्त्रक्रिया विशयांतली पदवी आनी पुण हांगाच्या तिलक महाराष्ट्र विद्यापिठाची समाजीक वावरांतली पदव्युत्तर पदवी मेळयली.

सावंत हो जातीप्रमाण कुंबी-मराठा. बिचोलीम हांगाच्या श्री शांतादुर्गा उच्च माध्यमीक शाळेंत रसायनशास्त्राचो शिक्षक आशिल्ल्या सुलक्षणा कडेन ताचें लग्न जालां. तशेंच ती भारतीय जनता पक्षाची फुडारी आनी सध्या भाजपा महिला मोर्चाच्या गोंय युनिटाची अध्यक्ष आसा.

राजकीय कारकिर्द
2008 वर्साच्या पाले मतदारसंघांतल्या पोटवेंचणुकेंत भारतीय जंता पक्षाच्या तिकेटाचेर लढो दिलो आनी भारतीय नॅशनल काँग्रेसीच्या प्रताप प्रभाकर गौन्स हाचे कडेन हारलो तेन्ना सावंतान वेंचणुकेची कारकीर्द सुरू केली. 2012 वर्साचे विधानसभा वेंचणुकेंत ताणें सांकेलीम मतदारसंघांतल्यान लढो दिलो. भारतीय नॅशनल काँग्रेसीचे प्रताप प्रभाकर गौन्स हांकां हारून ताणें मतदारसंघांत १४,२५५ (66.02%) मतांनी जैत मेळयलें. थोडो काळ भारतीय जनता पक्षाच्या गोंय युनिटाचो प्रवक्तो म्हणूनय ताणें काम केलें. उपरांत 2017 वर्सा भारतीय नॅशनल काँग्रेसीच्या धर्मेश सगलानी हांकां 10,058 (43.04%) मतांनी हारोवन त्याच मतदारसंघांतल्यान तो गोंय विधानसभेंत परतून वेंचून आयलो. 22 मार्च 2017 दिसा गोंय विधानसभेचो अध्यक्ष म्हणून तो वेंचून आयलो.

गोंयचे मुख्यमंत्री
मनोहर पर्रीकाराचो निधन जाले उपरांत गोंयचे मुख्यमंत्र्याची सुवात रिती जाली. उपरांत प्रमोद सावंत हाका विधानसभेन वेंचून काडलो आनी उपरांत तांणी १९ मार्च २०१९ दिसा गोंयचो तेरावो मुख्यमंत्री म्हणून सोपूत घेतलो.

संदर्भ

वर्ग:देवनागरी पानां
वर्ग:Prosidh, Famadh Monxeam